واحد المجموعة ديال المدارس الخاصة فالمحمدية دايرة واحد الخدمة زوينة بزاف. هاد المدرسة نشيطة على وسائل التواصل الاجتماعي وكاتدير بزاف ديال لكونسيبت زوينين ومبدعين كاتسلط فيهم الضوء على لوليدات وابداعاتهم وكتنمي مهاراتهم بواحد الطريقة مختالفة واحترافية بحال داكشي اللي كانشوفو برا. مؤخرا دايرين واحد السلسلة زوينة كاتسلط الضوء على الدراري النوابغ واللي الذكاء ديالهم فايت السن ديالهم. داكشي كايفرح صراحة وكايخليك تفتاخر بوليدات بلادنا. مصادر كود عرفات ان الشركة المشرفة على انتاج المحتوى هي شركة شابة بطاقم شاب وقافز، كايترأسهم امين جلايدي. الديزاينر المعروف فالوسط ديال الاشهار. واللي سبق ليه اشتغل كمدير فني فالعديد من شركات التواصل فالمغرب وخارجه. 
هادو هوما المدارس الخاصة اللي بغينا. شوفو اش دارو باش لوليدات يبدعو